OpenLLM-France/wikimedia huggingface dataset:
# Trofeu Pantalica

Trofeu Pantalica (en italià Trofeo Pantalica) va ser una competició ciclista italiana d'un sol dia que es disputà a Sicília entre 1975 i 2003. La cursa fou organitzada per RCS Sport. Giuseppe Saronni, amb cinc victòries, és el ciclista amb més victòries.

## Palmarès

| Any | Vencedor | Segon | Tercer |
| 1975 | Roger de Vlaeminck | Francesco Moser | Constantino Conti |
| 1976 | Francesco Moser | Roger de Vlaeminck | Pierino Gavazzi |
| 1977 | Giuseppe Saronni | Enrico Paolini | Wilmo Francioni |
| 1978 | Giuseppe Saronni | Wladimiro Panizza | Knut Knudsen |
| 1979 | Giovanni Battaglin | Palmiro Masciarelli | Gianbattista Baronchelli |
| 1980 | Giuseppe Saronni | Francesco Moser | Knut Knudsen |
| 1981 | Tommy Prim | Wladimiro Panizza | Silvano Contini |
| 1982 | Giuseppe Saronni | Pierino Gavazzi | Mario Beccia |
| 1983 | Francesco Moser | Alfredo Chinetti | Giovanni Mantovani |
| 1984 | Pierino Gavazzi | Rudy Pevenage | Davide Cassani |
| 1985 | Giuseppe Saronni | Guido van Calster | Johan van der Velde |
| 1986 | Francesco Cesarini | Acacio da Silva | Francesco Moser |
| 1987 | Daniele Caroli | Franco Chioccioli | Silvano Contini |
| 1988 | Steve Bauer | Rodolfo Massi | Camillo Passera |
| 1989 | Rolf Sørensen | Teun van Vliet | Enrico Galleschi |
| 1990 | Adriano Baffi | Jos Lieckens | Assiat Saítov |
| 1991 | Scott Sunderland | Giorgio Furlan | Luc Leblanc |
| 1992 | Dmitri Jdanov | Stefano Colagé | Christophe Manin |
| 1993 | no disputada | no disputada | no disputada |
| 1994 | Giorgio Furlan | Zbigniew Spruch | Gianni Bugno |
| 1995 | Stefano Colagé | Adriano Baffi | Paolo Fornaciari |
| 1996 | Fabiano Fontanelli | Alexandre Gontxenkov | Davide Rebellin |
| 1997 | Michele Coppolillo | Gabriele Colombo | Simone Borgheresi |
| 1998 | Stefano Colagé | Massimo Donati | Andrea Peron |
| 1999 | Andrea Ferrigato | Davide Rebellin | Giuliano Figueras |
| 2000 | Danilo Di Luca | Mirko Celestino | Davide Rebellin |
| 2001 | Roberto Petito | Sergio Barbero | Sergei Ivanov |
| 2002 | Fabio Baldato | Massimiliano Gentili | Giuliano Figueras |
| 2003 | Miguel Ángel Martín Perdiguero | Enrico Cassani | Giuliano Figueras |

## Referències

* 1 2 «Trofeo Pantalica (Ita) - Ex.». [Consulta: 2 desembre 2022].

## Enllaços externs

* Web oficial (italià)
# Falconet alatacat

El falconet alatacat (Spiziapteryx circumcincta) és una espècie d'ocell de la família dels falcònids (Falconidae), l'única del gènere Spiziapteryx (Kaup, 1852). Habita sabanes, zones arbustives i semideserts de l'est de Bolívia, oest del Paraguai i nord de l'Argentina. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «falconet alatacat». Diccionari dels ocells del món. TERMCAT. [Consulta: 29 agost 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 353. ISBN 978-84-16728-37-4.
* ↑ «Seriemas, falcons». IOC World Bird List Version 12.2. International Ornithologists' Union, 01-07-2022.
* ↑ BirdLife International. «Spot-winged Falconet. Spiziapteryx circumcincta» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
# Josep Cots

«Josep Cots» té aquests significats:
* Josep Cots Costa, editor de Llibres de 1984
* Josep Cots Castañé, llibreter català
# John Anthony Brooks

John Anthony Brooks Jr (Berlín, 28 de gener de 1993, conegut com a John Brooks és un futbolista nord-americà que juga pel Hertha BSC de Berlín a la Bundesliga com a defensa.
# Qëndrim Guri

Qëndrim Guri (Ferizaj, 27 de novembre de 1993) és un ciclista kosovar. Guri va començar a practicar ciclisme en carretera el 2008. Ha estat escollit tres vegades esportista de l'any per la federació de ciclisme de Kosovo, i diversos cops vegades ha obtingut el títol d'atleta de l'any de la ciutat de Ferizaj. El 2014 i 2015 va guanyar la cursa en línia masculina dels campionats de Kosovo de ciclisme de carretera. Va participar en la prova en ruta dels Jocs Europeus de 2015, però no la va completar. El 2016 va representar Kosovo a la prova en ruta dels Jocs Olímpics d'Estiu de 2016.

## Palmarès

* 2014
** Campió de Kosovo en ruta
* 2015
** Campió de Kosovo en ruta

## Referències

* ↑ «Nga Ferizaj në Brazil me biçikletë» (en albanès). gazetaolle.com, 23-07-2016. Arxivat de l'original el 2016-07-30. [Consulta: 1r agost 2016].
* ↑ «Qendrim Guri» (en anglès). baku2015.com. Arxivat de l'original el 2016-07-30. [Consulta: 1r agost 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a procyclingstats.com
# Tatev

Tatev fou la capital del principat i regne armeni de la Siunia oriental i més tard de la República autònoma armènia de Siunik. És una ciutat de la regió armènia coneguda per Siunik.
A la ciutat es troba el Monestir de Tatev fundat al segle ix, que és el monument històric i arquitectònic principal de la regió.
# Islama köfte

L'islama köfte és una varietat de köfte a la cuina turca que es fa amb carn de vedella. Les boles de carn són petites i ovalades. "Islama" significa mullar. Trossos de pa es mullen amb el brou d'un os, enriquit amb oli de cuinar (o d'oliva) i pebre vermell molt i després es rosteixen amb les mandonguilles. L'islama köfte generalment se serveix amb piyaz. Pertany a la província de Sakarya.

## Vegeu també

* Besmeç
* Dalyan köfte
* Kadınbudu köfte
* Pideli köfte

## Referències

* ↑ LEZZET YOĞRULUNCA: MÜKEMMEL KÖFTE TARİFLERİ. Aqoach Yayıncılık, p. 7–. GGKEY:QFT3DZEA00J.
* ↑https://sakarya.ktb.gov.tr/TR-190580/islama-kofte.html
# Turó de la Creu d'en Mabres

El Turó de la Creu d'en Mabres és una muntanya de 674 metres que es troba al municipi de Castellolí, a la comarca de l'Anoia.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Falconet de les Filipines

El falconet de les Filipines (Microhierax erythrogenys) és un ocell rapinyaire de la família dels falcònids (Falconidae) que habita els boscos de diverses illes del l'arxipèlag de les Filipines. El seu estat de conservació es considera de risc mínim

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «falconet de les Filipines». Diccionari dels ocells del món. TERMCAT. [Consulta: 29 agost 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 354. ISBN 978-84-16728-37-4.
* ↑ «Seriemas, falcons». IOC World Bird List Version 12.2. International Ornithologists' Union, 01-07-2022.
* ↑ BirdLife International. «Philippine Falconet. Microhierax erythrogenys» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
# John Arden

John Arden (Barnsley, South Yorkshire, Regne Unit, el 26 d'octubre de 1930 - 28 de març de 2012) va ser un dramaturg britànic. Va estudiar arquitectura a la Universitat de Cambridge i al col·legi d'Art d'Edimburg.

## Obra dramàtica

* All Fall Down (1955)
* Live like pigs (1958)
* Serjeant Musgrave's Dance (1959)
* The Workhouse Donkey (1963)
* Armstrong's Last Goodnight
* Vandaleur's Folly (1978)

## Referències

* ↑ «John Arden». Gran Enciclopèdia Catalana. Barcelona: Grup Enciclopèdia Catalana.
# Island Heights

Island Heights és una població dels Estats Units a l'estat de Nova Jersey. Segons el cens del 2007 tenia 1.875 habitants.

## Demografia

Segons el cens del 2000, Island Heights tenia 1.751 habitants, 705 habitatges, i 497 famílies. La densitat de població era de 1.126,8 habitants/km².
Dels 705 habitatges en un 28,8% hi vivien nens de menys de 18 anys, en un 57% hi vivien parelles casades, en un 10,5% dones solteres, i en un 29,4% no eren unitats familiars. En el 24,3% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,97.
Per edats la població es repartia de la següent manera: un 22,4% tenia menys de 18 anys, un 6,6% entre 18 i 24, un 24,5% entre 25 i 44, un 29,2% de 45 a 60 i un 17,3% 65 anys o més.
L'edat mediana era de 43 anys. Per cada 100 dones de 18 o més anys hi havia 87,4 homes.
La renda mediana per habitatge era de 61.125 $ i la renda mediana per família de 72.596 $. Els homes tenien una renda mediana de 47.500 $ mentre que les dones 38.375 $. La renda per capita de la població era de 26.975 $. Aproximadament el 2,6% de les famílies i el 4,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Island Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Island Heights». American Fact Finder. Oficina del Cens dels Estats Units, 12-01-2010.
# Turó de la Creueta del Coll

El Turó de la Creueta del Coll és una muntanya de 245 metres que es troba al municipi de Barcelona, a la comarca del Barcelonès. És el que està situat més a l'oest. També és conegut com a Turó d'en Falcó, pel nom d'una masia propera, avui desapareguda (vegeu Mas Falcó). És considerat un dels set turons de Barcelona, xifra presa per imitació dels set turons de Roma.
Les pedreres l'han buidat quasi del tot de manera que només es conserva la cara que mira al Tibidabo. Unes cases de 1880 parlen de les urbanitzacions més antigues. Un sender permet carenejar la muntanya tot baixant per arribar al Parc de la Creueta del Coll. Aprofitant l'espai deixat per la pedrera, els arquitectes Josep Martorell, Oriol Bohigas i David Mackay elaboraren un projecte que s'inaugurà el 1987.

## Vegeu també

* Parc de la Creueta del Coll
* Parc dels Tres Turons
* Elogi de l'aigua

## Referències

* ↑ «Turó de la Creueta del Coll». Gran Enciclopèdia Catalana. Barcelona: Grup Enciclopèdia Catalana.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* 1 2 «El Turó i el Parc de la Creueta del Coll». Rutes històriques pel Districte d'Horta-Guinardó. [Consulta: 11 gener 2013].
* ↑ Amores, Marcos. «Els turons barcelonins: quants són? Quin és el més alt? I el més baix?». Beteve. [Consulta: 16 agost 2020].
# Falconet de front blanc

El falconet de front blanc (Microhierax latifrons) és un petit ocell rapinyaire de la família dels falcònids (Falconidae) que habita al nord de l'illa de Borneo. El seu estat de conservació es considera gairebé amenaçat.

## Morfologia

* Amb 14 – 16 cm de llargària i un pes d'uns 35 grams són, juntament amb el falconet indonesi, els més petits entre els rapinyaires diürns.
* Negre per sobre i blanc per sota, amb l'abdomen amb un to vermellós. Cap negre amb front i gola blancs, separats per línia ocular negra
* Potes negres.

## Hàbitat i distribució

Viu a la selva humida de Sabah i Sarawak, al nord de Borneo.

## Reproducció

Es reprodueix en forats als arbres.

## Alimentació

S'alimenta de petits ocells i insectes.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «falconet blanc-i-negre». Diccionari dels ocells del món. TERMCAT. [Consulta: 29 agost 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 354. ISBN 978-84-16728-37-4.
* ↑ «Seriemas, falcons». IOC World Bird List Version 12.2. International Ornithologists' Union, 01-07-2022.
* 1 2 BirdLife International. «White-fronted Falconet. Microhierax latifrons» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2020. [Consulta: 29 agost 2022].
* ↑ Penny Olsen, Enciclopedia de los Animales. 1996. Rapaces. Editorial Prensa alicantina. Pàg. 294

## Enllaços externs

* Fotografies de Falconets de Borneo a Oriental Bird Club Arxivat 2016-03-03 a Wayback Machine. Rev. 02-03-2011
# Joan Rovira

Joan Rovira és el nom dels següents personatges:
* Joan Rovira (actor), actor de cinema amb tres pel·lícules entre 1913 i 1917 (la darrera, El sinó manda, de Fructuós Gelabert)
* Joan Rovira i Font (Barcelona, 1824 - Nova Orleans, 1849), metge a Calaf, va anar als Estats Units amb Étienne Cabet per a fundar-hi Icària
* Joan Rovira i Agelet, president de la Diputació de Lleida (1917-1919) i candidat a president de la Mancomunitat de Catalunya el 1917 enfrontant-se a Josep Puig i Cadafalch.
* Joan Rovira i Bruguera (Fogars de Montclús, 1881 – 1953), alcalde de Fogars de Montclús en tres ocasions entre els anys 1916 i 1931
* Joan Rovira i Cervera (Fogars de Montclús, 1928), alcalde de Fogars de Montclús entre els anys 1983 i 1987
* Joan Rovira i Costa (Barcelona, 1914 – Badalona, 1991) fou un historiador i cronista oficial de Sant Adrià de Besòs
* Joan Rovira i Formosa, comerciant català del segle xix
* Joan Rovira i Pla (Granollers, 1900 – 1977), alcalde de Granollers durant tres mesos del 1937
* Joan Rovira i Roure (Barcelona, 1899 – 1931), polític català i paer en cap de Lleida, assassinat en la Guerra Civil
* Joan Rovira Tarazona (Lleida 1930 – Madrid 1990), advocat i polític català, Ministre de Sanitat i Seguretat Social entre 1979 i 1980
* Joan Rovira (cantant), cantautor nascut a Camarles (Baix Ebre).
* Joan Rovira (escultor), (Barcelona s.XIX - Guayaquil? s.XX) escultor amb nombrosa obra a Guayaquil, Equador

## Referències

* ↑ «Juan Rovira - IMDb».
* ↑ «Joan Rovira». Gran Enciclopèdia Catalana. Barcelona: Grup Enciclopèdia Catalana.
# Rafel Tous i Ferrà

Rafel Tous i Ferrà (Palma, Mallorca, 1853 - Palma, Mallorca, 1898) va ser un religiós i escriptor mallorquí.
Fou degà de la Catedral de Palma i cofundador del diari El Ancora i més endavant, també de la Tipografia Catòlica Balear. El 1894 va participar en el Congrés Catòlic de Tarragona i va publicar El papa y los católicos españoles. Fou el responsable del comentari d'algun evangeli i de l'article El Gólgota después de la muerte de Jesús (1901). També va ser col·laborador de la revista Mallorca Dominical. Es va dedicar a la difusió i divulgació d'obres de caràcter religiós i sòcio-religiós i a l'edició de cartes dels bisbes mallorquins.

## Referències

* ↑ Fullana Puigserver, Pere «Tous Ferrà, Rafel». Gran Enciclopèdia de Mallorca, Núm. 17, pàg. 273.
* ↑ Vidal Reynés, Jordi «El setmanari "Mallorca Dominical" (1897-1901)». Bolletí de la Societat Arqueològica Lul·liana: Revista d'estudis, Núm. 58, 2002, pàg. 197-226 [Consulta: 23 agost 2018].
* ↑ Fullana Puigserver, Pere. «El moviment catòlic a Mallorca: la premsa confessional». A: El moviment catòlic a Mallorca. L'Abadia de Montserrat, 1994, p. 239–241. ISBN 978-84-7826-493-3 [Consulta: 25 agost 2018].
# Temporada d'huracans de l'Atlàntic de 2005

La temporada d'huracans a l'Atlàntic de 2005 va començar oficialment el dia 1 de juny de 2005 i va acabar, oficialment, el 30 de novembre de 2005. La temporada va batre nombrosos rècords i es va convertir en la temporada d'huracans a l'Atlàntic més activa de la història per diverses raons:
* En primer lloc perquè, tot i que la temporada va cloure's oficialment el dia 30 de novembre, l'activitat es va perllongar fins al gener de 2006.
* Van produir-se més ciclons tropicals i subtropicals (28) que en qualsevol altre any.
* D'aquests, 15 es van convertir en huracans (rècord).
* D'aquests, 7 esdevingueren ‘’grans'’ huracans (de categoria 3 o superior en l'escala Saffir-Simpson), dels quals 4 van arribar a la categoria 5 (mai en una mateixa temporada s'havia registrat més de dos huracans d'aquesta força).
* Un d'aquests 4 huracans, el Wilma, va ser l'huracà més intens de la història, atès que va arribar a tenir una pressió baromètrica de 882 hPa en el seu centre.
* Finalment, no només es va esgotar la llista de noms (extrem que ja s'havia produït en tres ocasions en el Pacífic) sinó que es va haver d'estrenar l'alfabet grec per a anomenar fins a sis ciclons més, dos dels quals (Beta i Èpsilon) van adquirir la categoria d'huracà, mentre que la tempestat tropical Zeta, la darrera de la temporada, va durar com s'ha dit fins als primers dies del 2006.
L'impacte d'aquesta temporada va ser desastrós. En total, hom avaluà en més de 100.000 milions de dòlars (un rècord) els danys materials ocasionats. Els ciclons es van cobrar la vida també d'almenys 2.048 persones. Mèxic va ser assotat tres vegades per huracans d'intensitat igual o major a la categoria 3; mentre que els estats de Florida i Louisiana dels Estats Units d'Amèrica van ser assotats dues vegades cadascun per aquest tipus d'huracans. Els efectes més catastròfics de la temporada es van sentir a Nova Orleans i Louisiana on l'huracà Katrina va destruir els dics que protegien la ciutat, va causar més de 75 mil milions de dòlars en pèrdues materials i es va cobrar quasi 1.600 víctimes mortals. No obstant això, el Katrina no va ser l'únic huracà catastròfic de la temporada, perquè també el Rita i el Wilma van portar la desgràcia i la destrucció a Florida, Texas, Louisiana i Mèxic.
Ciclons tropicals de la temporada d'huracans de l'Atlàntic de 2005 :
| A | B | C | D | E | F | G | H | I | 10 | J | K | L | M | N | O |
| P | R | 19 | S | Un | T | 22 | V | W | Αα | Ββ | Γγ | Δδ | Εε | Ζζ |
Escala Saffir-Simpson :
| TD | TS | 1 | 2 | 3 | 4 | 5 |
# Santuari de Paller

El Santuari de Paller és un edifici històric del municipi de Bagà (Berguedà) que va ser construït entre el 1747 i el 1748.
L'antic santuari era a la masia del Paller de Dalt, on encara hi ha restes de l'església, ja esmentada l'any 1200 i que tenia molts devots. Depenia del monestir de Bagà i la primitiva església fou encara refeta el 1687. El 1747 s'inicià la construcció de l'actual santuari segons traça de Francesc Morató a l'indret del Paller de Baix, a dos quilòmetres de la vila de Bagà, en un paratge acollidor, tranquil i d'una serena bellesa, a prop de l'anomenada Font dels Banyadors (per això també es coneix com a Santa Maria dels Banyadors), on era costum que els devots s'hi banyessin i que se n'emportessin aigua considerada miraculosa.
A partir del 1772 el santuari fou ornamentat amb retaules i altars que foren destruïts, en bona part, l'any 1936, tot i que en l'actualitat, les pintures que decoren la paret i la volta s'estan restaurant, com també el magnífic retaule barroc que orna l'altar major.
L'església és d'una sola nau d'estil neoclàssic amb volta de mig punt, mentre que l'estructura i ornamentació del retaule principal és d'estil barroc, destacant-hi la imatge de la Mare de Déu, d'estil neoclàssic, que acapara l'estima i la devoció dels habitants de la vall del riu Bastareny. El segon diumenge de setembre s'hi celebra l'aplec de la Mare de Déu de Paller.
En l'actualitat, al costat del Santuari hi ha una àrea de pícnic i el santuari disposa de restaurant i allotjament en forma d'hostal i també de refugi al formar part del Camí dels Bons Homes.

## Enllaços externs

* Santuari de paller

## Referències

* ↑ «Goigs a la Mare de Déu del Paller de Bagà». [Consulta: 2019].
# Jagraon

Jagraon és una ciutat i municipalitat del Panjab, Índia, al districte de Ludhiana, a 16 km del riu Sutlej. Destaca el seu temple jainista. Al cens del 2001 consta amb 60.106 habitants (1868: 15.881; 1881: 16.873, 1901: 18.760).
Dins l'Imperi Mogol pertanyia als rais de Raikot; Ranjit Singh la va cedir el 1806 a Fateh Singh Ahluwalia. Sota els britànics fou capital d'un tahsil amb 1.050 km² i 158.767 habitants el 1881 i 184.765 el 1901. La municipalitat es va crear el 1867.

## Referències

* The Imperial Gazetteer of India, 1885, Sir William Wilson Hunter, London, Trübner & co.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.

## Enllaços externs

* To Know More about Jagraon Arxivat 2013-09-02 a Wayback Machine.
# Exèrcit de Tamil Eelam

L'Exèrcit de Tamil Eelam (Tamil Eelam Army TEA) fou un partit polític i militar tàmil a Ceilan que va ser fundat per Panegoda Kathiresan àlies Maheswaran el 1983.
Eren pocs militants però molt actius. Fou acusat de l'atac amb bomba a les oficines de les línies aèries cingaleses a Madras el 1984, que segons ells va esclatar per error, i que va provocar la mort de 33 persones i 27 de ferides; després d'això, per la persecució policial, va quedar desorganitzada i els militants van fugir a l'Índia. Maheswaran fou detingut a la India el 1998.
# Kedar Williams-Stirling

Kedar Williams-Stirling (Plaistow (Anglaterra), 14 de desembre de 1994) és un actor anglès. Es va formar a l'institut d'Arts Escèniques "Itàlia Conti". Treballa com a actor des del 2007 i a més a més és escriptor. És conegut pel seu paper a la sèrie de Netflix "Sex Education".

## Biografia

Els pares i germans de Kedar Williams són d'origen africà. Kedar té el graduat en secundària. Va estudiar la secundària en el High School secundària, Manchester i la carrera a l'institut d'Arts Escèniques "Itàlia Conti". En el 2021 no se li coneix cap parella.

## Carrera professional

Williams va iniciar la seva carrera amb la sèrie "The bill" interpretant a Adie Mazvidza. El primer paper protagonista que va interpretar va ser a la sèrie televisiva Wolfblood (2012-2014) durant 39 episodis actuant com a Tom Okanawe. El paper amb el qual ha triomfat ha sigut a la sèrie actual de "Sex Education" com a Jackson Marchetti.

### Pel·lícules i sèries

| Pel·lícules | Sèries |
| (2010) Shank | (2007) The bill |
| (2011) Drink, Drugs and KFC | (2008) Silent Witness |
| (2013) You are me | (2009) Doctors |
| (2014) Montan | (2012-2014) Wolfblood |
| (2016) Elderflower | (2013) School for stars |
| (2018) Two Graves | (2014) Officially Amazing |
| (2019) Changeled | (2015) Ultimate Brain |
| (2020) Lovers Rock | (2016) Roots |
| | (2017) Crimen en el paraíso |
| | (2017) Will |
| | 2019 - present) Sex Education |

## Referències

* ↑ «Kedar Williams-Stirling». [Consulta: 29 octubre 2021].
* ↑ «Kedar Williams-Stirling Altura, edad, novia, biografía, familia y más» (en castellà). [Consulta: 29 octubre 2021].
* ↑ hmong.wiki. «Academia de Artes Teatrales Italia Conti» (en tai). [Consulta: 29 octubre 2021].
* ↑ Bitban. «Wolfblood - serielistas» (en castellà). Arxivat de l'original el 2021-10-28. [Consulta: 29 octubre 2021].
# Joan Rovira i Cervera

Joan Rovira i Cervera (Fogars de Montclús, 1928) és empresari agrícola i va ser alcalde de Fogars de Montclús entre els anys 1983 i 1987.
Joan Rovira és el propietari de Can Rovira, una explotació agrària del nucli de la Costa de Montseny. Descendeix d'una família molt vinculada a l'administració municipal de Fogars: el seu besavi Esteve Argemí i Puig va ser alcalde en el període 1923-1924 i regidor en l'any 1930; el seu avi, Joan Rovira i Bruguera, presidí el consisteri diverses vegades (1916-1920, 1922-1923, 1930), i el seu pare Esteve Rovira i Argemí fou regidor durant els anys 1943-1953. Rovira i Cervera entrà al consistori com a regidor molt jove, l'any 1953. Posteriorment, va ser tinent d'alcalde del consistori de 1979. En les següents eleccions es presentà per CDC i va ser escollit alcalde pel període del 8 de maig del 1983 al 30 de juny del 1987. En el seu mandat es van construir els locals socials i les depuradores dels nuclis de Mosqueroles i de la Costa del Montseny, i es va cedir al Servei de Parcs Naturals de la Diputació de Barcelona la carretera de la Costa a Montseny perquè aquest organisme l'asfaltés i en tingués cura del manteniment.
Ultra la seva tasca de gestió municipal, Rovira va ser jutge de pau de Fogars de Montclús de l'any 1972 al 1979 i presidí la "Societat de Caçadors de Fogars i Campins" des de l'any 1988 fins al 1996.

## Enllaços externs

* Fitxa biogràfica